
Maatietopalvelu
Kyselyvastaus
Asiakirjan tunnus: KT1381
Päivämäärä: 10.7.2026
Julkisuus: Julkinen 

Irak / Perinnönjako ja vaaditut asiakirjat
Iraq / Distribution of estate and required documents

Kysymykset
1) Miten perinnönjako toimii Irakissa etenkin tilanteessa, jossa osakkaana on eronnut nainen?

2) Mitä asiakirjoja perilliseltä tarvitaan perinnönjakoa varten? 

3) Miten perintöä voi hakea ulkomailta käsin?
Questions
1) How does the distribution of the estate proceed in Iraq, particularly in a situation where an heir is a divorced woman?
2) What documents does an heir need to provide for the distribution of the estate? 
3) How can an heir manage the distribution of the estate from abroad? 

[bookmark: _Hlk129259295]Miten perinnönjako toimii Irakissa etenkin tilanteessa, jossa osakkaana on eronnut nainen?
Kyselyvastauksessa käsitellään perinnönjakoa Irakin keskushallinnon alueella eikä asiaa käsitellä Irakin Kurdistanin alueella.
Irakissa perintöasiat kuuluvat henkilöoikeudellista asemaa säätävän lainsäädännön alle.[footnoteRef:1] Irakin lainsäädännössä perinnönjaosta säädetään vuoden 1959 henkilöoikeudellista asemaa koskevassa laissa,[footnoteRef:2] ja erityiset tuomioistuimet käsittelevät henkilöoikeudellista asemaa koskevia oikeustapauksia[footnoteRef:3]. Ajatuspaja Carnegie Endowment for International Peacen tutkimusartikkelissa kuvataan, kuinka vuonna 2025 Irakissa tuli voimaan lisäksi uusi shiialaisen ja’fari-lakikoulukunnan mukainen henkilöoikeudellisesta asemasta säätävä säännöskokoelma, joka on vaihtoehtoinen vuoden 1959 laille henkilöoikeudellisissa asioissa kuten avioliittoon- ja eroon, huoltajuuteen ja perintöön liittyvissä asioissa[footnoteRef:4].  [1:  Equality Now 6.2.2026; Human Rights Watch 10.3.2025.]  [2:  Irakin tasavalta 1959 (laki nro 188). Huom. kyselyvastausta laatiessa saatavilla olevassa lain 188/1959 lakitekstissä ei ole välttämättä uusimpia muutoksia. Esimerkiksi vuoden 2025 lakimuutoksen teksti on saatavilla erikseen. Irakin tasavalta 2025 (laki nro 1, joka muuttaa 188/1959 lakia).]  [3:  Heinrich Böll Stiftung / Edwar, Hanaa’ & Al-Moussawi Salem 3.3.2014; Al-Dabbagh 2026, s. 382.]  [4:  Carnegie Endowment for International Peace / Allam, Nermin & Al Qaraghuli, Baneen 5.11.2025.] 

Vuoden 1959 lain sekä 2025 säännöskokoelman artikloissa säädetään perinnönjaosta kuten perimisjärjestyksestä ja perintöosuuksista[footnoteRef:5], minkä lisäksi vuoden 1969 siviiliprosessilaissa nro 83 säädetään perinnön hakemisesta[footnoteRef:6].  [5:  Henkilöoikeudellista asemaa säätävän lain (nro 188) luvussa 8 säädetään testamentin jättämisestä ja toimeenpanemisesta ja huoltajuuden päättymisestä. Luvussa 9 säädetään perimisestä. Vuoden 2025 ja’fari-säännöskokoelmassa testamenttiasioista säädetään luvussa 3 ja perimistä käsitellään luvussa 4. Irakin tasavalta 1959, laki nro 188, luvut 8, 9; Irakin oikeusministeriön julkaisu 4843, päätös 10/2025, luvut 3 ja 4.]  [6:  Elias, Benin / Nirij 10.11.2024.] 

Vuoden 1959 laki perustuu islamilaiseen käytäntöön, joskin sitä on luonnehdittu naisten oikeuksien näkökulmasta liberaaliksi suhteessa muiden arabivaltioiden perhelakeihin.[footnoteRef:7] Tutkija Harith Al-Dabbaghin mukaan Irakissa ei-muslimi-vähemmistöillä[footnoteRef:8] perhelain alaisista asioista voidaan määrätä omien säännösten mukaisesti, kuten historiallisesti on ollut tapana, vaikka uskonnolliset tuomioistuimet on ainakin virallisesti lakkautettu 1960–luvun aikana. Islamilaiseen käytäntöön perustuva henkilökohtaisesta asemasta säätävä vuoden 1959 laki on kuitenkin etuoikeutetussa asemassa ei-muslimien omiin säännöksiin. Sitä noudatetaan tilanteissa, joissa uskonnollisella yhteisöllä ei ole sovellettavaa omaa lakia.[footnoteRef:9] [7:  Heinrich Böll Stiftung / Edwar, Hanaa’ & Al-Moussawi Salem 3.3.2014; Lafta, Kahlan 2025, s. 7.]  [8:  Käytäntö koskee irakilaisia vähemmistöuskontoja, jotka ovat virallisesti tunnustettu. Näihin kuuluu 14 kristittyä kirkkoa, jesidiläisyys, juutalaisuus ja mandealaisuus. Al-Dabbagh 2026, s. 375.]  [9:  Al-Dabbagh 2026, s. 380. Lähteen mukaan esimerkiksi syyrialaiskatolilaisella kirkkokunnalla ei ole omaa säännöstöä perinnönjakoon liittyen, jolloin siis sovellettaisiin vuoden 1959 henkilöoikeudellisesta asemasta säätävä lakia.] 

Lähteiden perusteella Irakissa muslimien ja muiden kuin muslimien henkilöoikeudelliseen asemaan liittyviä kysymyksiä käsitellään toisistaan erillisissä tuomioistuimissa.[footnoteRef:10] Al-Dabbaghin mukaan jotkut ensimmäisen asteen tuomioistuimisista ovat erikoistuneet perhe- ja perintöasioiden riita-asioihin. Osa näistä tuomioistuimista käsittelee muslimien ja osa muiden uskontojen edustajien perhelain alaisuuteen kuuluvia asioita.[footnoteRef:11] [10:  Al-Dabbagh 2026, s. 382; Elias, Benin / Nirij 10.11.2024.]  [11:  Al-Dabbagh 2026, s. 382.] 

Ja’fari-lakikoulukunnan mukainen säännöskokoelma
Ajatuspaja Carnegie Endowment for International Peacen tutkimusartikkelissa kuvataan, kuinka vuoden 1959 henkilöoikeudellisesta asemasta säätävä laki koski kaikkia irakilaisia yhtäläisesti 2000-luvulle asti. Vuonna 2005 säädetty uusi perustuslaki mahdollisti sen, että henkilöoikeudelliseen asemaan liittyvistä asioista voidaan säätää laissa erikseen eri uskontokuntien omien käytäntöjen mukaisesti[footnoteRef:12]. Tammikuussa 2025 Irakin parlamentti hyväksyi henkilöoikeudellista asemaa koskevaan lakiin (188/1959) muutoksen, jonka perusteella vuoden 1959 lain rinnalle luotiin uusi shiialaisen oikeuskäytännön mukainen henkilöoikeudellisesta asemaa koskeva säännöskokoelma[footnoteRef:13].[footnoteRef:14] Muutosta on kritisoitu sen vuoksi, että uuden säännöskokoelman nähdään heikentävän merkittävästi naisten asemaa Irakissa.[footnoteRef:15] [12:  Irakin tasavalta 2005, perustuslain artikla 41.]  [13:  Irakin oikeusministeriön julkaisu 4843, päätös 10/2025.]  [14:  Carnegie Endowment for International Peace / Allam, Nermin & Al Qaraghuli, Baneen 5.11.2025.]  [15:  Ks. esim. Human Rights Watch 15.10.2025; Equality Now 6.2.2026.] 

Ihmisoikeusjärjestö Human Rights Watchin artikkelin mukaan vuoden 1959 lakiin tehdyn muutoksen mukaan irakilaisen muslimipariskunnan rekisteröidessään avioliittonsa he voivat valita, sovelletaanko heidän ja heidän alaikäisten lastensa henkilöoikeudelliseen asemaansa uutta säännöstöä vai vuoden 1959 lakia. Valintaa ei voi peruuttaa.[footnoteRef:16] Lakia on kuitenkin kritisoitu siitä, ettei ja’fari-säännöstön noudattaminen ole välttämättä tosiasiallisesti vapaaehtoista.[footnoteRef:17] Human Rights Watch on esimerkiksi raportoinut tapauksesta, jossa mies on käyttänyt uutta säännöstöä naisen tahdon vastaisesti avioeroon jälkeen saadakseen lasten huoltajuuden.[footnoteRef:18] Lain raportoidaan koskevan vain shiiamuslimeja.[footnoteRef:19] [16:  Human Rights Watch 10.3.2025. ]  [17:  Martini, Lorena / The Square 12.3.2025; Human Rights Watch 15.10.2025.]  [18:  Human Rights Watch 15.10.2025.]  [19:  International Idea [päiväämätön]; Martini, Lorena / The Square 12.3.2025.] 

Ihmisoikeusjärjestö Equality Now:n artikkelin mukaan uusi ja’fari-lakikoulukunnan mukainen säännöstö heikentää vaimojen oikeutta perintöön estämällä sen, että vaimot voisivat periä kiinteistö- tai maaomaisuutta (real estate) miehiltään. Sen sijaan vaimot voisivat periä kiinteistöosuuden arvoa vastaavan summan rahaa.[footnoteRef:20] On kuitenkin epäselvää, miten säännöstöä on perintöasioissa käytännössä sovellettu. Suurin osa lakimuutosta ja uutta säännöskokoelmaa käsittelevää raportointia liittyy huoliin naisten aseman heikentymisestä erityisesti erotilanteessa ja lasten huoltajuusasioissa,[footnoteRef:21] ei niinkään perintöasioihin. [20:  Equality Now 6.2.2026.]  [21:  Ks. esim. Human Rights Watch 15.10.2025; Kurdistan24 13.10.2025.] 

Perintöosuudet
Irakin perintölainsäädäntöä ja kyberrikollisuutta käsittelevässä tutkimusartikkelissa (Alkhafagy et al.) kuvataan, kuinka islamilaiset käytännöt vaikuttavat Irakin perintölainsäädäntöön, minkä seurauksena perintö jakautuu sukulaisille ennalta määrättyjen osuuksien perusteella. Osuudet perustuvat henkilön sukulaisuussuhteeseen vainajaan nähden. Shiia- ja sunniperinteiden välillä on lähteen mukaan joitakin eroja.[footnoteRef:22]  Lisäksi lain mukaan henkilö voi testamentata osan perinnöstään.[footnoteRef:23] Ns. lakisääteisiin perintöosuuksiin vaikuttaa se, kuinka paljon ja keitä muita mahdollisia perillisiä on olemassa (ks. alla). Naiset tyypillisesti perivät miespuolisia perillisiä vähemmän.[footnoteRef:24]  [22:  Alkhafagy et al. 2023, s. 69.]  [23:  Irakin henkilöoikeudellisesta asemasta säätävän lain artiklassa 70 sanotaan, että testamentata voi korkeintaan kolmanneksen omaisuudesta ilman perillisten lupaa.]  [24:  Musawah 31.7.2017; Jummar 5.1.2025.] 

Esimerkkejä perintöosuuksista:
· Henkilöoikeudellisesta asemasta säätävän lain 188 artiklan 91 mukaan aviomies perii puolet vaimon jättämästä perinnöstä, mikäli lapsia ei ole ja neljänneksen, mikäli lapsia on. Vaimo taas perii neljänneksen, mikäli lapsia ei ole ja kahdeksannen, mikäli lapsia on.[footnoteRef:25] [25:  Irakin tasavalta 1959, laki nro 188, artikla 91.] 

· Lain 188 artiklan 91 mukaan tytär tai tyttäret voivat periä koko perinnön, mikäli muita perillisiä ei ole, ja jos poikalapsia ei ole, he voivat periä loput perinnöstä, kun muiden perillisten osuudet on vähennetty perinnöstä.[footnoteRef:26] [26:  Irakin tasavalta 1959, laki nro 188, artikla 91.] 

· Irakilaisen Al-Ghanim-asianajajatoimiston mukaan tytär perii puolet vanhemman jättämästä perinnöstä, mikäli hän on ainut lapsi, useampi tytär perii yhteensä 2/3 ja mikäli perijöinä on myös poikalapsia, tytär perii puolet siitä, mitä poikalapsi. Poikalapsi perii koko perinnön, mikäli muita perillisiä ei ole ja hän perii myös loput perinnöstä sen jälkeen, kun muiden perillisten osuudet on vähennetty perinnöstä.[footnoteRef:27] [27:  Al-Ghanim Lawfirm 25.4.2026.] 

· Irakilaisen Al-Ghanim-asianajajatoimiston mukaan pojantytär tai pojanpoika voi periä osan isoisänsä perillisenä siinä tapauksessa, että isoisällä ei ole elossa olevia lapsia. Pojanpoika voi periä koko perinnön siinä tapauksessa, että muita perillisiä ei ole.[footnoteRef:28] [28:  Al-Ghanim Lawfirm 25.4.2026.] 

Naisten asema perillisinä Irakissa
Naiset voivat lain mukaan periä, vaikka heidän lain takaama osuutensa perinnöstä on yleensä miespuolista perillistä pienempi (esim. tyttäret perivät vähemmän kuin pojat, ks. yllä).[footnoteRef:29] Nirij-verkkomedian haastatteleman asianajajan mukaan Irakin vuoden 1959 lain (nro 188) mukaan kaikki naiset rooliinsa katsomatta (tytär, vaimo, äiti, isoäiti, sisko, täti tai serkku) voivat periä.[footnoteRef:30] [29:  Musawah 31.7.2017; Jummar 5.1.2025.]  [30:  Elias, Benin / Nirij 10.11.2024] 

Eri lähteiden mukaan naiset voivat kuitenkin käytännössä jäädä ilman perintöä, vaikka heillä olisi laillinen oikeus perintöön.[footnoteRef:31] Syyt tälle liittyvät erityisesti perinteisiin ja perheiden käytänteisiin.[footnoteRef:32]  [31:  Elias, Benin / Nirij 10.11.2024; Naeem, Nashwa / Jummar 5.1.2025; Al-Marsoumi, Nur / Jinhagency 5.9.2023; Alnaisani, Wasan & Romera, Magdalena 2025, s. 325.]  [32:  Elias, Benin / Nirij 10.11.2024; Naeem, Nashwa / Jummar 5.1.2025.] 

Keskeinen syy sille, että naisilta kielletään perintö, liittyy perheiden ja heimojen haluttomuuteen saattaa omaisuuttaan naisen aviomiehen eli (mahdollisesti) heimon ja/tai perheen ulkopuolisen tahon käsiin.[footnoteRef:33] Nirij-verkkomedian artikkelin mukaan tämä koskee erityisesti kiinteistö- tai maaomistuksia. Perintö voidaan nähdä perheen tai klaanin omaisuutena siinä missä naisten katsotaan avioliitossa siirtyvän miehensä alaisuuteen tai ”omistukseen”. Artikkelia varten haastatellun tutkijan Rana Mohsenin mukaan tyttäret jättävät perheen avioituessaan, ja monet perheet eivät halua huolehtia esimerkiksi eronneen naisen lapsista, vaan he katsovat lasten kuuluvan miehen perheen kontolle.[footnoteRef:34] Shafaq Newsin artikkelissa mainitaan lisäksi, että naisen pyrkimys hakea perintöosuuttaan voidaan nähdä ”häpeällisenä”.[footnoteRef:35] [33:  Elias, Benin / Nirij 10.11.2024; Shafaq News 29.11.2022.]  [34:  Elias, Benin / Nirij 10.11.2024.]  [35:  Shafaq News 29.11.2022.] 

Irakilaisnaisten asemaa kaupungeissa ja maaseudulla vertaavan tutkimuksen mukaan naimattomia naisia painostetaan usein siirtämään perintönsä veljilleen ja myös naimisissa olevan naisen voidaan odottaa luopuvan perinnöstään, koska hänen miehensä katsotaan olevan hänestä taloudellisesti vastuussa.[footnoteRef:36] [36:  Alnaisani, Wasan & Romera, Magdalena 2025, s. 325.] 

Nirij-verkkomedian artikkeliin haastateltujen asiantuntijoiden mukaan perintöjen kieltäminen naisilta on Irakissa hyvin vältelty aihe, koska yhteiskunnassa ei haluta käsitellä naisiin kohdistuvaa syrjintää eikä erityisesti toimintatapaa, joka on uskonnollisten ideaalien vastainen naisten oikeuden periä ollessa selvästi määritelty islamilaisessa oikeuskäytännössä.[footnoteRef:37] [37:  Benin Elias / Nirij 10.11.2024.] 

Lähteissä on mainittu joitakin tyypillisiä tapoja, joilla nainen voi Irakissa menettää perintönsä. Perinnön jättäjä voi siirtää omaisuuden miespuolisille lapsilleen jo eläessään[footnoteRef:38] tai naista voidaan painostaa luopumaan omasta perintöosuudestaan[footnoteRef:39]. On mahdollista, että nainen säilyttää muodollisen omistusoikeuden perittyyn omaisuuteen, mutta miespuoliset sisarukset myyvät omaisuuden ilman, että tuottoja jaetaan naispuolisen perijän kanssa.[footnoteRef:40] Lisäksi miespuoliset perilliset voivat pyrkiä ohittamaan naispuoliset perilliset toimittamalla viranomaisille virheellistä tietoa perijöistä (ks. alla).[footnoteRef:41] [38:  Elias, Benin / Nirij 10.11.2024.]  [39:  Elias, Benin / Nirij 10.11.2024; Al-Marsoumi, Nur / Jinhagency 5.9.2023; Shafaq News 29.11.2022.]  [40:  Elias, Benin / Nirij 10.11.2024.]  [41:  Elias, Benin / Nirij 10.11.2024.] 

Tarkkaa tietoa naisten perinnönjaossa ohittamisen yleisyydestä ei ole saatavilla, mutta lähteiden perusteella ilmiö vaikuttaa olevan hyvinkin tavanomainen. Nirij-verkkomedian haastatteleman tutkija Rana Mohsenin mukaan ”suurin osa” isistä siirtää kiinteistöomaisuuden omistusoikeuden miespuolisille lapsilleen eläessään.[footnoteRef:42] Shafaq Newsin artikkelissa kuvataan, kuinka tutkijat ja aktivistit ovat huomanneet, että irakilaiset oikeusistuimet käsittelevät vuosittain ”lukemattomia” perinnönjakotilanteisiin liittyviä valituksia, joista suurin osa liittyy tilanteisiin, joissa edesmenneiden vanhempien miespuoliset lapset pyrkivät jättämään naispuoliset sisaruksensa perinnöttä. Näin erityisesti tilanteissa, joissa sisaret ovat naimisissa. Artikkelia varten haastatellun tutkijan mukaan naisista ”suurimmalta osalta” kielletään perintö. Tilanteet ovat yleisiä erityisesti maaseudulla, ja useat naiset luopuvat perintöoikeudestaan vapaaehtoisesti tai painostettuna.[footnoteRef:43] Irakilaisnaisten asemaa kaupungeissa ja maaseudulla vertaavassa tutkimuksessa lähes kaikki haastatellut maaseudulla ja 30 % kaupungeissa olivat kokeneet ongelmia perinnön hakemisessa.[footnoteRef:44] [42:  Elias, Benin / Nirij 10.11.2024.]  [43:  Shafaq News 29.11.2022.]  [44:  Alnaisani, Wasan & Romera, Magdalena 2025, s. 332. Tutkimusta varten oli haastateltu kymmentä naista maaseudulla ja kymmentä kaupunkialueilla.] 

Nirij-verkkomedian artikkelia varten haastatellun tuomarin mukaan naisten haasteet saada perintöosuutensa eivät juonnu laista, vaan ongelma voi syntyä esimerkiksi tilanteessa, jossa joku perillisistä on hakenut tuomioistuimelta perinnönjakoa, mutta toimittanut edesmenneen siviilirekisteriotteen (civil registration), josta naispuolisten perheenjäsenten nimet on jätetty pois. Tällaisessa tilanteessa perinnönjaon ulkopuolelle jätetty henkilö voi nostaa kanteen perinnönjaon korjaamiseksi (probate correction). Toisen tuomarin mukaan perintöasioita hoitavat tuomioistuimet ovat ruuhkautuneet vastaavista tapauksista, joskin tuomioistuimet hakevat nykyään vaadittavat siviilirekisteritiedot usein itse, mikä vähentää väärinkäytösten mahdollisuutta.[footnoteRef:45]  [45:  Benin Elias / Nirij 10.11.2024. Verkkolehden haastatteleman asianajaja arvioi, että Irakissa on nostettu kymmeniä tuhansia kanteita perillisten ohittamisen vuoksi (vilpillisesti).] 

Eronneen naisen oikeus perintöön
Irakilaisen asianajajatoimiston Muayad & Associatesin sivustojen mukaan, jotta nainen voi periä aviomiehensä heidän avioliittosopimuksensa on oltava voimassa aviomiehen kuollessa.[footnoteRef:46] Irakin korkeimman tuomarineuvoston verkkosivuilla käsitellään ns. khul’-avioeroa[footnoteRef:47], ja todetaan, että khul’-avioero tai oikeuden myöntämä ero ei oikeuta perimään puolisoa, mutta tilanteessa, jossa kyseessä on ns. kumottavissa oleva ero, puolison perimisoikeus on olemassa mikäli toinen puolisoista menehtyy odotusajan eli iddan aikana.[footnoteRef:48] [46:  Muayad & Associates 6.2.2024.]  [47:  Lähteen mukaan avioero, jonka nainen hakee (ja johon mies suostuu), ja joka ei oikeuta naista pitämään myötäjäisiään. Mohammed, Omar / Irakin korkein tuomarineuvosto 30.3.2026.]  [48:  Mohammed, Omar / Irakin korkein tuomarineuvosto 30.3.2026.] 

Käytettävissä olevien lähteiden perusteella on vaikea saada tietoa siitä, vaikuttaako eronneen naisen siviilisääty hänen oikeuteensa periä verisukulaisensa kuten vanhempansa. Simaet Bhatha -sivustolla vastataan kysymykseen eläkkeen perimisestä, ja sanotaan, että naimaton tytär voi periä valtiolle työskennelleen vanhempansa eläkkeen (tietyssä tilanteessa) myös siinä tapauksessa, että hän on eronnut. Naimisissa oleva nainen ei voisi taas periä vanhempansa eläkettä.[footnoteRef:49] [49:  Simaet Bhatha 5.2.2025.] 

Mitä asiakirjoja perilliseltä tarvitaan perinnönjakoa varten?
Käytettävissä olevien lähteiden perusteella perinnön hakemiseen vaadittavat asiakirjat jäävät epäselväksi. Lähteiden perusteella esimerkiksi kuka tahansa perillisistä voi jättää tuomioistuimelle hakemuksen perintötodistuksesta,[footnoteRef:50] mutta ei ole esimerkiksi selvää, mitä asiakirjoja perilliseltä vaaditaan tilanteessa, jossa joku muu perillisistä on hakenut perintötodistusta tuomioistuimelta. Käytettävissä olevien lähteiden perusteella ei käy ilmi, vaikuttaako henkilön sukupuoli tai siviilisääty vaadittaviin asiakirjoihin. On huomattava, että yleensä ottaen naisten on Irakissa miehiä vaikeampi hankkia asiakirjoja[footnoteRef:51]. [50:  Elias, Benin / Nirij 10.11.2024; Simaet Bhatha 28.2.2024.]  [51:  Ks. esim. IILHR 2024, s. 15.] 

Nirij-verkkomedian haastatteleman irakilaisen tuomarin mukaan perinnön laillisen jaon hakeminen (legal division of the estate) sisältää hakemuksen jättämisen henkilöoikeudelliseen asemaan liittyviä asioita käsittelevälle tuomioistuimelle. Tämä perustuu hänen mukaansa siviiliprosessilain (1969) artiklaan 310. Tuomarin mukaan kuka tahansa perillisistä voi jättää hakemuksen, mukaan lukien naiset kuten tyttäret, vaimot tai äidit.[footnoteRef:52] Irakilaisen oikeudellisista palveluista ja menettelytavoista tietoa jakava Simaet Bhatha -sivuston Irakissa voidaan hakea perintötodistusta[footnoteRef:53], mikä mahdollistaa laillisten perillisten tunnistamisen ja heidän perintöosuuksiensa määrittelyn. Todistus mahdollistaa myös edesmenneen perinnönjättäjän eläkkeen perimisen (tietyissä tapauksissa ja mikäli edesmennyt oli valtiolla töissä) ja alaikäisen huoltajuuden todistamisen. Simaet Bhatha -sivuston mukaan perintötodistusta haetaan henkilöoikeudellisen asemaan liittyviä asioita käsittelevältä tuomioistuimelta edesmenneen asuinpaikan perusteella. Sivuston mukaan todistusta voi hakea kuka tahansa perillisistä, heidän edustajansa tai heitä edustava asianajaja.[footnoteRef:54] [52:  Elias, Benin / Nirij 10.11.2024.]  [53:  Simaet Bhatha -sivustolla käytetään englanninkielistä termiä ”heir deed” viitaten arabiankieliseen termiin al-qassam al-sharʿi. Termille ei vaikuta olevan vakiintunutta käännöstä. Lähteissä käytetään myös termiä ”legal inheritance document”. Irakin Washingtonin-suurlähetystö [päiväämätön]. Tässä kyselyvastauksessa käytetään termiä ”perintötodistus”.]  [54:  Simaet Bhatha 28.2.2024a.] 

Siviiliprosessilain (nro 83/1969) artiklassa 310 kuvataan vaiheet, joita (perintötodistuksen (al-qassam al-shar’i) myöntäminen vaatii. Edesmenneen kotipaikan viranomainen (mukhtar) tai edesmenneen edustaman yhdistyksen tai liiton johtaja tai muu hallinnollinen työntekijä laatii tuomioistuimelle selvityksen, josta käy ilmi kuolinaika, kaikkien perillisten nimet ja heidän suhteensa edesmenneeseen ja oliko edesmennyt alaikäinen vai aikuinen. Selvityksessä tulee olla (selvityksen laatijan) allekirjoitus ja/tai leima ja edesmenneen perheen pään allekirjoitus tai vaihtoehtoisesti kahden perheenjäsenen allekirjoitus tai jos tämä ei ole mahdollista, kahden luotettavan henkilön allekirjoitus, jotka tunsivat edesmenneen ja tämän perijät. Lisäksi asiakirjassa on oltava perinnönjakoa hakevan allekirjoitus (joka on joko joku perillisistä tai erikseen valtuutettu henkilö). Tuomari pyytää käsittelymaksujen hoitamisen jälkeen perintötodistuksen hakijaa toimittamaan todistuksen, josta käy ilmi edesmenneen kuolema, kuolinaika, perintö, mies ja naispuoliset perilliset ja heidän suhteensa edesmenneeseen. Kuultuaan todistukset ja varmistuttuaan kuolemasta ja perinnöstä tuomari myöntää ja rekisteröi perintötodistuksen.[footnoteRef:55] [55:  Irakin tasavalta 1969, laki 83 artikla 310.] 

Simaet Bhatha -sivustolla perintötodistuksen hankkimisen vaiheita ja vaadittavia asiakirjoja kuvataan monivaiheisesti. Vaadituiksi asiakirjoiksi mainitaan henkilöoikeudellisista asioista vastaavalle tuomioistuimelle jätetty hakemus, hakijan ja edesmenneen henkilöllisyystodistukset[footnoteRef:56], edesmenneen asuinpaikkakortti, syntymien ja kuolemien rekisteröinnistä vastaavalta viranomaiselta saatu kopio kuoleman rekisteröinnistä, siviiliasioiden virastolta pyydetyt tiedot[footnoteRef:57], kopio edesmenneen kuolintodistuksesta, kopio todistajien henkilöasiakirjoista ja oikeudellisen asiantuntijan raportti. Sivustolla käytävien vaiheiden perusteella tuomioistuin hakisi tiedot siviiliasioiden virastolta ja kopion kuoleman rekisteröinnistä.[footnoteRef:58] [56:  Arab. huwiya al-ahwaal al-madaniya, engl. Civil Status ID, mikä viittaa vanhan malliseen Irakin henkilötodistukseen (ks. alla). Simaet Bhatha 28.2.2024a; Simaet Bhatha 28.2.2024b.]  [57:  Arab. qayd nufuus. Termille ei löytynyt suoraa käännöstä, mutta sillä viitataan mahdollisesti siviilirekisteriotteeseen.]  [58:  Simaet Bhatha 28.2.2024a; Simaet Bhatha 28.2.2024b.] 

Lisäksi sivuston mukaan, mikäli perinnönjakoon liittyy alaikäisiä, tuomioistuin osoittaa hakijan alaikäisten asioista vastaavalle viranomaiselle ja pyytää tietoja edesmenneen omistuksista eri vastaavilta tahoilta. Tämän jälkeen kuvataan hakemuksen käsittelyä tuomioistuimen erikoistuneen työntekijän sekä tuomarin taholta, johon kuuluu mm. kahden todistajan kuuleminen (muita kuin perillisiä) ja käsittelymaksujen maksaminen (hakija maksaa). Tuomioistuin myöntää prosessin lopuksi perintötodistuksen.[footnoteRef:59] [59:  Simaet Bhatha 28.2.2024a.] 

Miten perintöä voi hakea ulkomailta käsin?
Julkisten lähteiden perusteella perintöasioita voi hoitaa ulkomailta käsin, mutta lähteiden perusteella ei saa käsitystä siitä, mitä perintöasioiden hoitaminen ulkomailta käsin esimerkiksi vähimmillään vaatii. Saatavilla olevien lähteiden perusteella ei myöskään ole selvää, vaikuttaako perinnönsaajan sukupuoli tai siviilisääty perinnön hakemiseen ulkomailta käsin.
Irakin ulkoministeriön sivuilla tiedotetaan mahdollisuudesta hoitaa asioita Irakissa valtuuttamalla valtakirjalla Irakissa oleskeleva henkilö toimimaan ulkomailla oleskelevan henkilön puolesta. Valtakirjan (engl. power of attorney) voi tehdä joko koskemaan rajattua asiaa (arab. wakaala khassa) tai se voi olla laajemmat oikeudet antava yleisvaltakirja (arab. wakaala ʿaamma).[footnoteRef:60] [60:  Irakin ulkoministeriö [päiväämätön].] 

Esimerkiksi Irakin Washingtonin-suurlähetystön verkkosivujen mukaan (kumpaakin) valtakirjaa varten valtuuttajan on käytävä tunnistautumassa suurlähetystöllä henkilökohtaisesti eikä esimerkiksi postin kautta tehtävä valtuutus ole pätevä. Valtakirjaa varten vaaditaan lisäksi seuraavat asiakirjat: alkuperäinen henkilöllisyystodistus ja kaksi värikopiota (joko uudenmallinen kansallinen henkilökortti TAI vanhan mallinen henkilökortti + kansalaisuustodistus), viisi (5) valtakirjan myöntäjän valokuvaa ja viisi (5) värivalokuvaa valtuutettavasta. Lisäksi mainitaan asiakirjoista, joita vaaditaan omaisuuden hoitamiseen. Esimerkiksi kiinteistömyyntiä varten vaaditaan perintötodistus (arab. al-qassam al-shari) ja omistuskirja (engl. title deed). Rajatun valtakirjan käsittelymaksu on 10 dollaria, laajan 30 dollaria.[footnoteRef:61]  [61:  Irakin Washingtonin-suurlähetystö [päiväämätön].] 

Irakilaisten kristittyjen ja muiden vähemmistöjen paluita edistävän voittoa tavoittelemattoman järjestön The Returnin huhtikuussa 2026 julkaisemassa artikkelissa käsitellään Irakin henkilöasiakirjoihin liittyviä säädöksiä. Artikkelissa viitataan Irakin sisäministeriön määräykseen (julkaistu 15.1.2024), jonka mukaan kahta vanhemman mallista henkilöllisyysasiakirjaa (kansalaisuustodistus/Iraqi Nationality Certificate sekä henkilöllisyystodistus/Civil Status ID) ei enää myönnetty Irakissa ja että ne korvataan uudella ”yhdistetyllä” kansallisella henkilökortilla (Unified National Card). Tähän muutokseen liittyen kansalaisuusasioiden virasto oli ilmoittanut 17.9.2025 kirjeessä, että yli 10 vuotta vanhoihin henkilöllisyysasiakirjoihin perustuvat yleisvaltakirjat eivät olleet enää voimassa ja että valtakirjat, jotka perustuivat vuoden 2003 jälkeen myönnettyihin (vanhan mallisiin) kansalaisuus- ja henkilöllisyystodistuksiin ei voinut enää käyttää Irakissa. Lähteen mukaan muutos aiheuttaa haasteita Irakin ulkopuolella oleskeleville irakilaisille erityisesti tilanteessa, jossa he käyttävät valtuutettuja edustajia asioidensa hoitoon Irakissa. Ongelma juontuu siitä, että uudenmaallisen kansallisen henkilökortin hankkimiseen liittyy vaikeuksia ulkomailla. Lähteen mukaan tilanne on johtanut hankaluuksiin valtakirjojen hankkimisessa ja käyttämisessä sekä viiveitä kiinteistöihin liittyvissä sopimuksissa, perintöasioissa ja oikeustoimissa.[footnoteRef:62] [62:  The Return 30.4.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

